CELEX: 32004R2232
Language: sk
Date: 2004-12-23 00:00:00
Title: Nariadenie Komisie (ES) č. 2232/2004 z 23. decembra 2004, ktorým sa menia a dopĺňajú prílohy I, II a III k nariadeniu Rady (EHS) č. 2377/90 určujúcemu postup Spoločenstva pri stanovení maximálnych limitov rezíduí liekov veterinárnej medicíny v potravinách živočíšneho pôvodu, pokiaľ ide o altrenogest, beclomethasone dipropionate, cloprostenol, R-cloprostenol, seskvioleját sorbitolu a toltrazurilText s významom pre EHP

24.12.2004   
            
            
               SK
            
            
               Úradný vestník Európskej únie
            
            
               L 379/71
            
         
      NARIADENIE KOMISIE (ES) č. 2232/2004
   z 23. decembra 2004,
   ktorým sa menia a dopĺňajú prílohy I, II a III k nariadeniu Rady (EHS) č. 2377/90 určujúcemu postup Spoločenstva pri stanovení maximálnych limitov rezíduí liekov veterinárnej medicíny v potravinách živočíšneho pôvodu, pokiaľ ide o altrenogest, beclomethasone dipropionate, cloprostenol, R-cloprostenol, seskvioleját sorbitolu a toltrazuril
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktoré určuje postup Spoločenstva pri stanovení maximálnych limitov rezíduí liekov veterinárnej medicíny v potravinách živočíšneho pôvodu (1), a najmä na jeho články 2 a 3 a článok 4 ods. 3,
   so zreteľom na stanoviská Európskej agentúry pre lieky, formulované Výborom pre lieky na veterinárne použitie,
   keďže:
   
               (1)
            
            
               Všetky farmakologicky aktívne látky, ktoré sa používajú v Spoločenstve v liekoch veterinárnej medicíny určených na podávanie zvieratám chovaným na účely produkcie potravín, sa hodnotia v súlade s nariadením (EHS) č. 2377/90.
            
         
               (2)
            
            
               Látka altrenogest bola zaradená v súlade s ustanoveniami smernice 96/22/ES z 29. apríla 1996, ktorá sa týka zákazu používania určitých látok s hormonálnym a thyrostatickým účinkom a β-agonistov pri chove dobytka a ktorou sa zrušujú smernice 81/602/EHS, 88/146/EHS a 88/299/EHS (2) do prílohy III k nariadeniu (EHS) č. 2377/90 v prípade ošípaných a koní iba na zootechnické použitie, čakajúc na ukončenie vedeckých štúdií. Tieto štúdie už boli ukončené, a preto altrenogest sa má zaradiť do prílohy I k tomuto nariadeniu.
            
         
               (3)
            
            
               Látka beclomethasone dipropionate sa má zaradiť do prílohy II k nariadeniu (EHS) č. 2377/90 v prípade koní, ale iba na inhalačné účely.
            
         
               (4)
            
            
               Látky cloprostenol a R-cloprostenol boli zaradené do prílohy II k nariadeniu (EHS) č. 2377/90 v prípade hovädzieho dobytka, ošípaných a koní. Tieto zápisy sa majú rozšíriť tak, aby zahŕňali aj kozy.
            
         
               (5)
            
            
               Látka seskvioleját sorbitolu úzko súvisí s látkou trioleját sorbitolu, ktorá je zahrnutá v prílohe II k nariadeniu (EHS) č. 2377/90 v prípade všetkých živočíšnych druhov chovaných na účely produkcie potravín. Iné estery sorbitolu sú povolené ako potravinové prísady na základe smernice Európskeho parlamentu a Rady 95/2/ES z 20. februára 1995 o iných potravinových prísadách než farbivá a sladidlá (3), a preto sú zaradené do prílohy II k nariadeniu (EHS) č. 2377/90 v prípade druhov chovaných na účely produkcie potravín. Sú to estery sorbitolu ako monostearát sorbitolu (E491), tristearát sorbitolu (E492), monolauran sorbitolu (E493), monooleját sorbitolu (E494) a monopalmitát sorbitolu (E495). Seskvioleját sorbitolu sa má preto zaradiť do tejto prílohy II pre všetky druhy chované na účely produkcie potravín.
            
         
               (6)
            
            
               Látka toltrazuril je zahrnutá v prílohe I k nariadeniu (EHS) č. 2377/90 v prípade kurčiat, moriek a ošípaných. Aby sa mohli dokončiť vedecké štúdie na účely rozšírenia, ktoré má zahŕňať hovädzí dobytok, látka toltrazuril sa má zaradiť do prílohy III k tomuto nariadeniu okrem zvierat, ktorých mlieko je určené na ľudskú spotrebu.
            
         
               (7)
            
            
               Preto má byť nariadenie (EHS) č. 2377/90 zmenené a doplnené.
            
         
               (8)
            
            
               Pred uplatnením tohto nariadenia má byť povolené primerané obdobie, aby členské štáty mohli vo svetle tohto nariadenia vykonať potrebné úpravy povolení na uvádzanie na trh, ktoré boli udelené v súlade so smernicou Európskeho parlamentu a Rady 2001/82/ES zo 6. novembra 2001 o Kódexe Spoločenstva pre lieky veterinárnej medicíny (4).
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre lieky veterinárnej medicíny,
            
         PRIJALA TOTO NARIADENIE:
   Článok 1
   Prílohy I, II a III k nariadeniu (EHS) č. 2377/90 sa týmto menia a dopĺňajú tak, ako je to stanovené v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 22. februára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. decembra 2004
      
         
            Za Komisiu
         
         Günter VERHEUGEN
         
         
            podpredseda Komisie
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1875/2004 (Ú. v. EÚ L 326, 29.10.2004, s. 19).
   
      (2)  Ú. v. ES L 125, 23.5.1996, s. 3. Smernica naposledy zmenená a doplnená smernicou Európskeho parlamentu a Rady 2003/74/ES (Ú. v. EÚ L 262, 14.10.2003, s. 17).
   
      (3)  Ú. v. ES L 61, 18.3.1995, s. 1. Smernica naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).
   
      (4)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Táto látka (-y) sa pridáva (-jú) do prílohy I k nariadeniu (EHS) č. 2377/90
      6.   Prípravky pôsobiace na rozmnožovaciu sústavu
      6.1.   Progestagény
      
         
                     Farmakologicky aktívna (-e) látka (-y)
                  
                  
                     Markerové rezíduum
                  
                  
                     Živočíšny druh
                  
                  
                     MLR
                  
                  
                     Cieľové tkanivá
                  
               
                     „Altrenogest
                         (1)
                     
                  
                  
                     altrenogest
                  
                  
                     ošípané
                  
                  
                     1 μg/kg
                  
                  
                     koža + tuk
                  
               
                     0,4 μg/kg
                  
                  
                     pečeň
                  
               
                     kone
                  
                  
                     1 μg/kg
                  
                  
                     tuk
                  
               
                     0,9 μg/kg
                  
                  
                     pečeň“
                  
               
      B.   Táto látka (-y) sa pridáva (-jú) do prílohy II k nariadeniu (EHS) č. 2377/90
      2.   Organické zlúčeniny
      
         
                     Farmakologicky aktívna (-e) látka (-y)
                  
                  
                     Živočíšny druh
                  
               
                     „Beclomethasone dipropionate
                     
                  
                  
                     kone (2)
                     
                  
               
                     Cloprostenol
                  
                  
                     kozy
                  
               
                     R-Cloprostenol
                  
                  
                     kozy
                  
               
                     Seskvioleját sorbitolu
                  
                  
                     všetky druhy chované na účely produkcie potravín“
                  
               
      C.   Táto látka (-y) sa pridáva (-jú) do prílohy III (Zoznam farmakologicky aktívnych látok, ktoré sa používajú v liekoch veterinárnej medicíny, pre ktoré boli stanovené dočasné maximálne limity rezíduí).
      2.   Antiparazitické prípravky
      2.4.   Prípravky účinkujúce proti prvokom
      2.4.3.   Deriváty triazinetrionu
      
         
                     Farmakologicky aktívna (-e) látka (-y)
                  
                  
                     Markerové rezíduum
                  
                  
                     Živočíšny druh
                  
                  
                     MLR
                  
                  
                     Cieľové tkanivá
                  
               
                     „Toltrazuril
                         (3)
                     
                  
                  
                     Toltrazuril sulfón
                  
                  
                     hovädzí dobytok
                  
                  
                     100 μg/kg
                  
                  
                     svaly
                  
               
                     150 μg/kg
                  
                  
                     tuk
                  
               
                     500 μg/kg
                  
                  
                     pečeň
                  
               
                     250 μg/kg
                  
                  
                     obličky“
                  
               
      
         (1)  Iba na zootechnické použitie a v súlade s ustanoveniami smernice 96/22/ES.
      
         (2)  Iba na inhalačné účely.
      
         (3)  Platnosť dočasných MLR uplynie 1.7.2006. Nepoužívať u zvierat, ktorých mlieko je určené na ľudskú spotrebu.